b'\n_START_ARTICLE_\nAlbinas Stankus\n_START_SECTION_\nBiografija\n_START_PARAGRAPH_\n1949\xc2\xa0m. prad\xc4\x97jo mokytis Piekai\xc4\x8di\xc5\xb3 pradin\xc4\x97je mokykloje. 1944\xc2\xa0m. t\xc4\x97vas Ignas Stankus u\xc5\xbe partizanin\xc4\x99 veikl\xc4\x85 prie\xc5\xa1 sovietin\xc4\x99 vald\xc5\xbei\xc4\x85 buvo nuteistas kal\xc4\x97ti ir iki 1950\xc2\xa0m. kalintas Perm\xc4\x97s srityje, po to i\xc5\xa1tremtas \xc4\xaf Sibiro Krasnojarsko kra\xc5\xa1t\xc4\x85. 1952\xc2\xa0m. motina Marija Stankien\xc4\x97 savo noru su s\xc5\xabnumi ir dukra i\xc5\xa1vyko pas vyr\xc4\x85 \xc4\xaf Krasnojarsko kra\xc5\xa1t\xc4\x85, Abano rajon\xc4\x85, Dekabrskio kaim\xc4\x85._NEWLINE_Albinas Stankus baig\xc4\x97 Abano vidurin\xc4\x99 mokykl\xc4\x85 ir 1960\xc2\xa0m. prad\xc4\x97jo studijas Krasnojarsko medicinos institute. Baig\xc4\x99s vien\xc4\x85 kurs\xc4\x85, i\xc5\xa1vyko \xc4\xaf Lietuv\xc4\x85 ir 1966\xc2\xa0m. u\xc5\xbebaig\xc4\x97 Kauno medicinos institut\xc4\x85, gydytojas. 1968\xc2\xa0m. studijavo Vilniaus universiteto Tobulinimosi fakultete neurologijos mokslus. Nuo 1966\xc2\xa0iki 1970 m. Klaip\xc4\x97dos respublikin\xc4\x97s ligonin\xc4\x97s nerv\xc5\xb3 lig\xc5\xb3 skyriaus gydytojas.\n_START_SECTION_\nMokslin\xc4\x97 veikla\n_START_PARAGRAPH_\nMokslin\xc4\x99 veikl\xc4\x85 prad\xc4\x97jo 1969\xc2\xa0m., dirbo Kauno medicinos instituto \xc5\xa0irdies ir kraujagysli\xc5\xb3 fiziologijos ir patologijos mokslinio tyrimo instituto Palangos filiale, kuriuo mokslo-tyrimo baz\xc4\x99 k\xc5\xabr\xc4\x97 nuo pat prad\xc5\xbeios. Patalpas laboratorijoms suteik\xc4\x97 p/n \xe2\x80\x9eDailinink\xc5\xb3 k\xc5\xabryb\xc5\xb3 namai\xe2\x80\x9c tuometinis direktorius Bronius O\xc5\xbekinis. Jame pirmieji Lietuvoje buvo prad\xc4\x97ti paie\xc5\xa1komieji moksliniai tyrimai reabilitacijos srityje, o \xc4\xafk\xc5\xabrus biochemin\xc4\x99 laboratorij\xc4\x85 \xe2\x80\x93 lipid\xc5\xb3 dinamik\xc4\x85 taikant specifinius medikamentus (Atromid-S). 1975\xc2\xa0m. apgyn\xc4\x97 disertacij\xc4\x85 mokslo kandidato laipsniui \xc4\xafgyti, dabar\xc2\xa0\xe2\x80\x93 daktaras._NEWLINE_Savo disertacijoje 1975m. (vad. prof. Zigmas Janu\xc5\xa1kevi\xc4\x8dius ir Aldona Jocevi\xc4\x8dien\xc4\x97) paskelb\xc4\x97, kad stimuliuojant per akis \xc4\xafvairiais \xc5\xa1viesos da\xc5\xbeniais smegen\xc5\xb3 \xc5\xbeiev\xc4\x97s bioelektrinis aktyvumas visada atsako papildomais dvigubais ar trigubais da\xc5\xbeniais, kurie priklauso nuo am\xc5\xbeiaus: jauni asmenys atsako auk\xc5\xa1tesniais, negu stimuliuojama, o vyresni \xe2\x80\x93 \xc5\xbeemesniais da\xc5\xbeniais. Stebint galvos kraujotaka buvo rasta, kad miego arterijos pulsin\xc4\x97s bangos turi dvi sistolines bang\xc5\xb3 vir\xc5\xa1\xc5\xabnes: ankstyv\xc4\x85j\xc4\x85 ir v\xc4\x97lyv\xc4\x85j\xc4\x85. \xc5\xa0iuo metu mokslas pripa\xc5\xbeino \xc5\xa1ias strukt\xc5\xabras, j\xc5\xb3 santykiui suteik\xc4\x97 nauj\xc4\x85 termin\xc4\x85 \xe2\x80\x93 augmentacijos indeks\xc4\x85, kurio tyrimai parod\xc4\x97 juo ry\xc5\xa1k\xc5\xb3 prognostin\xc4\x99 reik\xc5\xa1m\xc4\x99 hipertonin\xc4\x97s ligos atveju ._NEWLINE_1974m. A. Stankaus iniciatyva buvo \xc4\xafgyta Hewlett-Packard HP9600 sistema su priedais (kompiuteris HP2100S, diskai, grafiniai displ\xc4\x97jai, 12-bit\xc5\xb3 ASK, ploteriai ir kt.), kuri leido diskretizuoti ir analizuoti daugiakanalius fiziologinius procesus. Atlikome EEG sekos strukt\xc5\xabros analiz\xc4\x99 pritaikant adaptyvi\xc4\x85 sek\xc5\xb3 segmentacij\xc4\x85 pagal Boden\xc5\xa1tein\xc4\x85. Sistemos pagrindu \xc5\xa1ioje institucijoje Lietuvoje i\xc5\xa1sivyst\xc4\x97 \xc5\xa1irdies ritmo variabilumo (\xc5\xa0RV) plat\xc5\xabs ir ilgalaikiai tyrimai_NEWLINE_Nuo 1975m. (vir\xc5\xa1 30 met\xc5\xb3) bendradarbiavo su pasaulinio masto mokslininku, Maskvos valstybinio universiteto psichofiziologijos katedros ved\xc4\x97ju prof. E.N. Sokolovu (1920-2008), kuris kasmet atvykdamas \xc4\xaf Palang\xc4\x85, padar\xc4\x97 gyl\xc5\xb3 poveik\xc4\xaf vykdomai mokslinei veiklai. B\xc5\xabdamas daugeliu pasaulio akademijos nariu, da\xc5\xbenai lank\xc4\x97si u\xc5\xbesienyje, teikdavo gilias hipotezes ir i\xc5\xa1vadas._NEWLINE_1985\xe2\x80\x931987\xc2\xa0m. LTSR valstybin\xc4\x97s konservatorijos Klaip\xc4\x97dos fakultet\xc5\xb3 Pedagogikos ir psichologijos katedros docentas. 1985\xe2\x80\x931990\xc2\xa0m. bendradarbiavo su Maskvos medicinos ir biologini\xc5\xb3 problem\xc5\xb3 mokslinio tyrimo institutu ruo\xc5\xa1damas \xc5\xa1irdies ir kraujagysli\xc5\xb3 sistemos kompiuterin\xc4\x97s diagnostikos metodus, kurie buvo taikomi identifikuojant kosmonaut\xc5\xb3 ir j\xc5\xabreivi\xc5\xb3 funkcin\xc4\x99 b\xc5\xabsen\xc4\x85._NEWLINE_Klaip\xc4\x97dos universiteto d\xc4\x97stytojas, profesorius, i\xc5\xa1rad\xc4\x97jas.\n_START_SECTION_\nVisuomenin\xc4\x97 veikla\n_START_PARAGRAPH_\n1988\xc2\xa0m. Lietuvos S\xc4\x85j\xc5\xabd\xc5\xbeio Palangos tarybos narys. Nuo 1995\xc2\xa0m. Lietuvos centro s\xc4\x85jungos narys, 1995\xe2\x80\x932000\xc2\xa0m. Palangos skyriaus pirmininkas , nuo 2005\xc2\xa0m. Lietuvos centro partijos Palangos skyriaus narys, nuo 2009\xc2\xa0m. LCP partijos pirmininko pavaduotojas. 2013\xe2\x80\x932016\xc2\xa0m. gegu\xc5\xbees m\xc4\x97n. LCP partijos pirmininkas. 2016\xc2\xa0m. gegu\xc5\xbe\xc4\x97s 28 d. tapo Lietuvos centro partijos pirmininko pavaduotoju._NEWLINE_1991-1995 m. Palangos miesto tarybos deputatas, Palangos miesto tarybos deputatas, 1995\xe2\x80\x931997\xc2\xa0m., 1997\xe2\x80\x932000\xc2\xa0m., 2000\xe2\x80\x932003\xc2\xa0m., 2003\xe2\x80\x932007\xc2\xa0m. ir nuo 2011\xc2\xa0m. Palangos savivaldyb\xc4\x97s tarybos narys._NEWLINE_Lietuvos klinikin\xc4\x97s fiziologijos draugijos narys, Klaip\xc4\x97dos kardiolog\xc5\xb3 draugijos narys, Lietuvos biomedicinin\xc4\x97s in\xc5\xbeinerijos draugijos narys, Pasaulin\xc4\x97s ir Lietuvos hipertenzijos lygos narys, Lietuvos neurolog\xc5\xb3 asociacijos narys._NEWLINE_Sutuoktin\xc4\x97 Valentina, vaikai An\xc5\xbeela, Vytautas.'